Document ID: /roh_data/filtered/fineweb-2-filterrobots_roh.jsonl.gz/9574

Tras l'acziun a Cuira vulan ins far attent sin la violenza encunter dunnas e mattas. Ins vul che la glieud discurra dapli sur dal tema ch'è enfin oz in tema da tabu. Enturn 30 persunas èn sa participadas a l'acziun cun chandailas. Quai saja però be il cumenzament, di Anna Seraina Arquint, manadra dal project. La finamira saja d'illuminar l'onn proxim l'entira citad da Cuira en oransch.
La colur oranscha è vegnida tschernida per ils dis cunter la violenza, perquai che oransch è la colur dal desideri per in mund senza violenza.
RTR actualitad 17:40